**TÖÖVÕTULEPING**

Rakveres */kuupäev vastavalt digitaal- allkirjastamise* *kuupäevale/*

Rakvere Linnavalitsus (reg. kood 75025064), edaspidi nimetatud TELLIJA, linnapea Marko Torm isikus ühelt poolt ja

**......................................** (reg. kood ..........................) edaspidi nimetatud TÖÖVÕTJA, esindaja .................................. isikus teiselt poolt,

sõlmivad alljärgneva lepingu (edaspidi Leping).

 **1.LEPINGU OBJEKT**

Lepingu objektiks on Rakvere linna **tänavate puhastamine vaakumimuriga** vastavalt Rakvere Linnavalitsuse poolt korraldatud teenuse tellimisele. Lepingu sõlmimise aluseks on TÖÖVÕTJA poolt esitatud pakkumus ja Rakvere linnavalitsuse 08. aprilli 2019 .a korraldus nr .

 **2. TÖÖVÕTJA KOHUSTUSED**

* 1. Lepingu objektiks olevate töödega (edaspidi töö) alustatakse peale Lepingu allkirjastamist TELLIJA poolt määratud ajal.
	2. Tööde teostamise vajadusest teavitab TELLIJA igakordselt TÖÖVÕTJALE vähemalt kaks (2) kalendripäeva ette;
	3. TÖÖVÕTJA tagab TELLIJALE viimase töökohaljuurdepääsu teenust osutava vaakumimuri GPS andmetele. Käesolevas punktis nimetatud andmetele tuleb TELLIJALE tagada ligipääs ja vastavat ligipääsu tagavad andmed kuuluvad TÖÖVÕTJA poolt säilitamisele vähemalt 3 (kolme) kalendrikuu ulatuses tööde igakordsest teostamisest.
	4. TELLIJA poolt avastatud põhjendatud puudused Töös kõrvaldab TÖÖVÕTJA TELLIJA poolt määratud tähtajaks. Juhul kui TÖÖVÕTJA käesolevast punktist tulenevat puuduste kõrvaldamist tähtajaks ei teosta, kuulub TELLIJALE õigus tellida puuduste kõrvaldamine TÖÖVÕTJA kulul kolmandatelt isikutelt. Viimasel juhul kuulub TELLIJALE õigus pidada vastav kolmandatele isikutele tasumisele kuuluv summa kinni Lepingu alusel TÖÖVÕTJALE tasumisele kuuluvast Tasust.

**3. TELLIJA KOHUSTUSED**

**3.1.** TELLIJA kohustub ette valmistama töö tulemusena TÖÖVÕTJA poolt Rakvere linna tänavatelt kokku kogutavate pühkmete mahapanekuks vajaliku platsi ja tagama vaakumimuri varustamise tööde teostamiseks vajaliku tarbeveega.

**3.2.** TELLIJA tasub TÖÖVÕTJALE teostatud puhastustööde eest akti alusel vastavalt tegelikult teostatud tööle.

**3.3.** TELLIJA annab TÖÖVÕTJALE, enne töödega alustamist, üle Lepingu objektiks olevate puhastatavate tänavate nimekirja.

**4. TÖÖVÕTJA ÕIGUSED**

**4.1.** TÖÖVÕTJAL on õigus lõpetada Leping, kui TELLIJA ei täida omapoolseid Lepingust tulenevaid kohustusi ja nõuda TELLIJALT TÖÖVÕTJA poolt Lepingu ülesütlemise hetkeks teostatud töö eest Tasu tasumist. TÖÖVÕTJAL puudub õigus esitada TELLJALE seoses Lepingu ülesütlemisega mistahes mittevaralisi nõudeid, saamatajäänud tulu nõudeid või TÖÖVÕTJA poolt tehtud investeeringute vm kulutuste hüvitamisele suunatud nõudeid.

**4.2.** TÖÖVÕTJAL on õigus saada TELLIJALT puhastustööde teostamise eest Tasu vastavalt Lepingu punktis 6. sätestatud tingimustele.

**5. TELLIJA ÕIGUSED**

TELLIJAL on õigus Leping lõpetada, kui TÖÖVÕTJA ei täida Lepingust tulenevaid kohustusi ja nõuda seejuures TÖÖVÕTJALT Lepinguga otseselt seotud kulutuste hüvitamist. Juhul kui TELLIJA on sunnitud käesoleva punkti alusel Lepingu ülesütlema ning ostma seejärel Lepingu objektiks olevat teenust kolmandalt isikult kallima ühikhinnaga kui on määratud Lepingu punktist 6.1., kuulub TELLIJALE õigus nõuda TÖÖVÕTJALT Lepingu perioodil Lepingu hinda ületava hinnavahe hüvitamist.

**6. LEPINGU HIND JA MAKSETE KORD**

**6.1.** Lepingukohaselt teostatud puhastustööde hinnaks on **…..** eurot vaakumimuri ühe töötunni kohta, millisele hinnale lisandub käibemaks.

**6.2.** Maksmine nõuetekohaselt teostatud tööde eest (Lepingus nimetatud ka kui Tasu) toimub üks kord kalendrikuus, TELLIJA ja TÖÖVÕTJA esindajate poolt kirjalikult kinnitatud akti alusel, vastavalt TÖÖVÕTJA poolt eelneval kalendrikuul reaalselt teostatud töö mahule Lepingu punktis 6.1. määratud Lepingu hinna alusel TÖÖVTÕJA poolt esitatud arve alusel.

**6.3.** TÖÖVÕTJA poolt Lepingu punkt 6.2. kohaselt esitatud arve kuulub tasumisele 14 päeva jooksul päevast, mil TELLIJA arve kätte sai. Arve TELLIJALE kättetoimetamise riisiko lasub TÖÖVÕTJAL.

**7. POOLTE VASTUTUS**

* 1. TELLIJA poolt arve maksmisega viivitamisel üle 14 kalendripäeva, võib TÖÖVÕTJA nõuda TELLIJALT viivist 0,15 % maksmata arvest iga tasumisega viivitatud päeva eest, v.a juhul kui TELLJA on esitanud TÖÖVÕTJALE kirjalikku pretensiooni töös avastatud puuduste kohta.
	2. Kui TÖÖVÕTJA poolt teostatud töös avastatakse vigu või puudusi, on ta kohustatud need võimalikult kiiresti kõrvaldama. Puuduste TELLIJA poolt määratud tähtpäevaks kõrvaldamata jätmise korral kohaldub Lepingu punkt 2.4.

**8. LEPINGU PERIOOD**

* 1. Lepingu periood on ajavahemik alates Lepingu allkirjastamise päevast TELLIJA ja TÖÖVÕTJA esindajate poolt kuni 30. november 2019 a.
	2. Lepingu punktist 8.1. tulenev Lepingu periood võib tulenevalt ilmastikuoludest lõpptähtaja osas muutuda kuni 1 (ühe) kalendrikuu võrra.

**9. MUUD TINGIMUSED**

**9.1.** Kõik Lepingu täitmisel tõusetunud erimeelsused lahendatakse esmajärjekorras TELLIJA jaTÖÖVÕTJA vahelistel läbirääkimistel. Kui Lepingust tulenevaid erimeelsusi ei õnnestu lahendada Poolte läbirääkimistega, lahendatakse vaidlus kostja elu- või asukohajärgses kohtus vastavalt Eesti Vabariigi seadusandlusele.

**9.2.** *Leping on koostatud eesti keeles, kahes eksemplaris, kusjuures mõlemad eksemplarid omavad ühesugust juriidilist jõudu. /Leping on koostatud eesti keeles ja TELLIJA ning TÖÖVÕTJA esindajate poolt digitaalselt allkirjastatud.*

**10. TÖÖ KOORDINEERIMINE**

**10.1.** TELLIJA volitatud esindaja Lepingu täitmist puudutavates jooksvates küsimustes on: Lennart Korbe (tel: +372 5053361; e-mail: lennart.korbe@rakvere.ee).

**10.2.** TÖÖVÕTJA volitatud esindaja Lepingu täitmist puudutavates jooksvates küsimustes on: (tel: +372 ..........., e-mail: .............).

**11. LEPINGUPOOLTE ANDMED JA ALLKIRJAD**

**TELLIJA: TÖÖVÕTJA:**

**RAKVERE LINNAVALITSUS**

Reg.nr 75025064

Lai tn 20, Rakvere 44308

Tel: +372 3225870

linnavalitsus@rakvere.ee

/allkirjastatud digitaalselt/ /allkirjastatud digitaalselt/

Marko Torm .....................